**Miestne zastupiteľstvo mestskej časti Bratislava-Petržalka**

Materiál na rokovanie

miestneho zastupiteľstva

dňa 28.5.2019

Informácia pre miestne zastupiteľstvo o vykonaných rozpočtových opatreniach v prvom štvrťroku 2019

V zmysle uznesenia č. 13 Miestneho zastupiteľstva mestskej časti Bratislava-Petržalka zo dňa 5. februára 2019, predkladá finančné oddelenie informáciu o vykonaných rozpočtových opatreniach za prvý štvrťrok 2019. Rozpočtové opatrenia sa vykonávali v zmysle zákona NR SR č. 583/2004 o rozpočtových pravidlách územnej samosprávy v znení neskorších predpisov.

Rozpočtové opatrenia:

- zvýšenie bežných príjmov a výdavkov v podprograme 2.2 – Úrad ako podpora sa realizovalo na základe oznámenia a poukázania zálohových prostriedkov v sume 15 400 € prostredníctvom Okresného úradu zabezpečujúcich prípravu, vykonanie a zisťovanie výsledkov volieb prezidenta 1. kola konaných 16.3.2019. Prostriedky boli poukázané na materiálne zabezpečenie, nájomné, prevádzku motorových vozidiel, doručenie oznámení a na organizačnú a technickú prípravu

- zvýšenie bežných príjmov a výdavkov v podprograme 2.2 – Úrad ako podpora sa realizovalo na základe oznámenia a poukázania doplatku prostriedkov na 1. kolo volieb prezidenta v sume 16 555 € prostredníctvom Okresného úradu na pokrytie výdavkov členov a zapisovateľov (odmena , strava a občerstvenie) a zároveň sa zvýšili príjmy a výdavky v podprograme 2.2 – Úrad ako podpora v sume 27 475 € poskytnutých Okresným úradom na 2. kolo volieb prezidenta v zmysle usmernenia MV SR

- zvýšením príjmových finančných operácií v sume 9 360 € a zvýšením kapitálových výdavkov v sume 6 794 €, mestská časť zapracovala do rozpočtu príjmov a výdavkov dotáciu poskytnutú Úradom vlády SR z roku 2018 na výstavbu detského ihriska na Gessayovej ulici. Prostriedky v sume 2 566 € zapracované do rozpočtu budú vrátené poskytovateľovi z dôvodu nevyčerpania dotácie

- úprava rozpočtu bežných výdavkov sa realizovala znížením o 4 117 € z prvku 10.6.1- Zariadenie sociálnych služieb a presunom výdavkov s zvýšili osobné výdavky v zmysle Smernice č. IRA\_2018\_SME o poskytovaní náborového príspevku pre nových zamestnancov Stredisku sociálnych služieb Petržalka, ktorí ukončili skúšobnú dobu od 1.10.2018 do 28.2.2019.

- úprava rozpočtu bola realizovaná v sume 20 957 znížením výdavkov z prvku 5.3.1 – Projekt zlepšenia technického stavu budov, za účelom zvýšenia osobných výdavkov pre organizácie školstva v sume 20 957 €, ktoré prijali nových zamestnancov v zmysle Smernice č. IRA\_2018\_SME a majú nárok na vyplatenie náborového príspevku. Úpravou rozpočtu boli zvýšené bežné výdavky organizácií školstva v podprograme 5.1- Predškolské vzdelávanie, 5.5 – Podpora voľnočasových aktivít v ZŠ a 5.6 – Školské stravovanie v ZŠ

- úprava rozpočtu bola realizovaná v sume 155 077 €, za účelom zapracovania do rozpočtu výdavkov nevyčerpané prostriedky dotácie zo ŠR z roku 2018 na normatívne výdavky školstva, ktoré v zmysle § 8 ods. 5 zákona č. 523/2004 Z.z. o rozpočtových pravidlách verejnej správy je možné vyčerpať do 31.3.2019

- presun bežných výdavkov v rámci prvku 6.4.2 – Rozvoj športu v sume 27 760 € na kapitálové výdavky sa realizoval z dôvodu zabezpečenia finančných prostriedkov na nákup hracích prvkov na detské ihriská v MČ Bratislava-Petržalka

V Bratislave dňa: 17.4.2019

Vypracovala: Mgr. Hopjáková